钦定古今图书集成/明伦汇编/氏族典/第390卷 > 李怿
## 钦定古今图书集成/明伦汇编/氏族典/第390卷 > 李怿

按《五代史李怿传》：“怿，京兆人。唐末举进士，为秘书省
校书郎、集贤校理。唐亡，事梁，累迁中书舍人、翰林学
士。梁亡，贵授怀州司马，稍迁卫尉少卿。天成中，复为
中书舍人、翰林学士，累迁尚书右丞承旨。时知贡举，
所放进士，中书有覆落者，乃请下学士院作诗赋为
贡举格，学士窦梦征等所作不工，乃命怿为之。怿笑”
曰：“予少举进士登科偶然耳。假令予复就礼部试，未
必不落第，安能与英杰为准格？”闻者多其知体。迁刑
部尚书，分司洛阳，卒。